Document ID: 32006R1833

KOMISSION ASETUS (EY) N:o 1833/2006,
annettu 13 päivänä joulukuuta 2006,
yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön ja sen jäsenvaltioiden tavarakauppaa kolmansien maiden kanssa koskevista tilastoista 22 päivänä toukokuuta 1995 annetun neuvoston asetuksen (EY) N:o 1172/95 (1) ja erityisesti sen 9 artiklan,
sekä katsoo seuraavaa:
(1)
Yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksesta 18 päivänä toukokuuta 2005 annetussa komission asetuksessa (EY) N:o 750/2005 (2) vahvistetaan 1 päivästä kesäkuuta voimassa oleva versio kyseisestä luokituksesta.
(2)
Maiden ja alueiden kirjainkoodien on perustuttava voimassa olevaan ISO alpha 2 -standardiin niiltä osin kuin se on yhteisön lainsäädännön vaatimusten ja yhteisön tilastotarpeiden mukainen. Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta 18 päivänä joulukuuta 2003 annetussa komission asetuksessa (EY) N:o 2286/2003 (3) säädetään tulliselvitysten automaattisten tiedonkäsittelyjärjestelmien käyttöönottoa koskevasta siirtymäkaudesta. Siirtymäkauden päätyttyä ei enää ole tarpeen käyttää numerokoodeja kirjainkoodien rinnalla.
(3)
Montenegrosta on tullut itsenäinen valtio.
(4)
On siis syytä laatia maa- ja alueluokituksesta uusi versio, jossa otetaan huomioon kyseinen kehitys ja eräät tiettyjä koodeja koskevat muutokset.
(5)
Tässä asetuksessa säädetyt toimenpiteet ovat kolmansien maiden kanssa käytävän tavarakaupan tilastointia käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Tammikuun 1 päivästä 2007 voimassa oleva versio yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksesta on liitteenä.
2 artikla
Tämä asetus tulee voimaan 1 päivänä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 2006.

Labels: 3
19